༈ ཟབ་གསལ་མཚན་དཔེའི་ཉི་འོད་འབར་བའི་གཟིས། །སྐྱེ་རྒུའི་ཕན་བདེའི་
སྣང་བ་རབ་དཀར་བས། །ཆེས་ཆེར་བདོ་བའི་སྙིགས་མ་ལྔ་ཡི་སྨག །མཐོང་ཐོས་
དྲན་པས་རྣམ་གྲོལ་ཤཱཀྱའི་རྒྱལ། །བདུད་བཞིའི་སྡེ་བཅོམ་བླ་མེད་ཡེ་ཤེས་ཀྱི། །གོ་
འཕང་བརྙེས་ཚེ་མ་ག་དྷ་ཡི་ཡུལ། །བྱང་ཆུབ་ཆེན་པོའི་མཆོད་རྟེན་བཞེངས་པ་
ལྟར། །བསྐྲུན་པས་དོན་གྲུབ་དབང་རྒྱལ་འཁོར་བ་དང༌། །ངན་འགྲོའི་འཇིགས་པ་
ཀུན་ལས་ཐར་པའི་དཔུང་། །མགོན་སྐྱབས་མཛད་དེ་ཡང་སྲིད་ཐམས་ཅད་དུ། །
གནས་སྐབས་ལྷ་མིའི་དཔལ་ལ་སྤྱོད་པའི་ནང༌། །དལ་འབྱོར་རྟེན་ཐོབ་དགེ་བའི་
601

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
བཤེས་གཉེན་གྱིས། །རྗེས་བཟུང་ཐུན་མོང་ལམ་གྱིས་རྒྱུད་སྦྱངས་ནས། །ཐེག་པའི་
མཆོག་གྱུར་གསང་སྔགས་ཉེ་བའི་ལམ། །སྨིན་གྲོལ་ཁ་སྦྱོར་བདུན་ལྡན་རྡོ་རྗེ་འཆང༌། །
མངོན་དུ་འགྱུར་བའི་རྟེན་འབྲེལ་ལྷུན་གྲུབ་ཤོག །དྲི་ངད་ཕྱོགས་བཅུར་འགེང་བའི་
ལྗོན་ཤིང་ལས། །ཉེར་གྲུབ་བཀྲ་ཤིས་སྒོ་མང་མཆོད་པའི་རྟེན། །བཀོད་ལེགས་ཕུན་
སུམ་ཚོགས་པ་བཞེངས་པའི་འབྲས། །སྒྲིབ་བྱང་རྫོགས་པའི་སངས་རྒྱས་ཐོབ་པར་
ཤོག །རྒྱལ་བ་སྲས་བཅས་སྙིང་རྗེའི་དངོས་པོ་ཀུན། །ཡོངས་འདུས་མི་འཁྲུགས་མགོན་
གྱི་ཟླ་དཀྱིལ་ཆ། །རབ་གང་བྱིན་རླབས་ག་བུར་ཟེགས་འཕྲེང་གིས། །དམིགས་ཡུལ་
རྨོངས་པའི་གདུང་བཅིལ་ལྷག་པའི་ལྷ། །ཞི་ཁྲོ་བདེ་གཤེགས་ཀུན་འདུས་ཐོད་ཕྲེང་
རྩལ། །(༩༡ན)དངོས་སུ་འདྲེན་བྱེད་ཡུལ་དུ་བདུད་རྩིའི་དཔྱིད། །མཐོང་བ་ཙམ་གྱིས་
དོན་ལྡན་ཡིད་བཞིན་ནོར། །འདོད་འཇོའི་སྐུ་བརྙན་ལྷག་བསམ་དག་པས་བསྐྲུན། །
དགེ་བས་དོན་གྲུབ་དབང་རྒྱལ་དཔལ་གྱི་རིར། །སྐྱེ་སྲིད་བཟུང་ནས་ཐེག་མཆོག་
དམ་ཆོས་ཀྱི། །དགའ་སྟོན་ངོམས་པ་མེད་པར་ལེགས་མྱངས་ཏེ། །རིགས་འཛིན་རྣམ་
བཞིའི་གོ་འཕང་འགྲུབ་བྱིན་རློབས། །ཀ་དག་དབྱིངས་ལས་མཐིང་ཞུན་འོད་བཀྲག་
འཚེར། །མཚན་དཔེའི་གཟི་བྱིན་རབ་འབར་པདྨ་འབྱུང༌། །རྡོར་དྲིལ་དང་བཅས་
ཟུང་འཇུག་བདེ་བ་ཆེས། །མི་བཟད་གནས་ངན་ལེན་ལས་འདྲེན་བྱིན་རློབས།
བཤེས་གཉེན་ཞི་བའི་ཆ་བྱད་རབ་བཟུང་བ། །པདྨ་སཾ་བྷའི་མཆོག་སྦྱིན་ཕྱག་རྒྱ
ཀུན་རྫོབ་ལོག་ལྟའི་འཇིགས་པ་ལས་བསྐྱབས་ཏེ། །དོན་དམ་ཀ་དག་སྙིང་པོ་རྟོགས་
བྱིན་རློབས། །ཤིན་ཏུ་བྱ་དཀའི་མཛད་བཟང་འཕྲུལ་པོ་ཆེ། །ཐུན་མོང་གདུལ་བྱའི་
སྣང་ངོར་ར་བ་ལས། །རབ་འདས་བློ་ལྡན་མཆོག་སྲེད་ཐོད་རྔའི་སྒྲས། །མ་རིག་གཉིད་
རུམ་ཐུག་པོ་སློང་བྱིན་རློབས། །སྣང་སྲིད་འཁོར་འདས་ཆོས་རྣམས་མ་ལུས་པ། །
ཅིག་ཅར་དབང་བསྡུ་པདྨ་རྒྱལ་པོ་ཆེས། །ཨཱ་ལི་ཀཱ་ལིའི་ཆར་གྱི་ཟིལ་མངར་རོར།
སྤྱོད་པའི་སྐལ་བཟང་མྱུར་བར་ཐོབ་བྱིན་རློབས། །ལས་ཉོན་སྡིག་སྒྲིབ་ཉེས་ལྟུང་དྲི་
མའི་སྨག །མཁྱེན་པའི་སྤྱན་མངའ་ཉི་མ་འོད་ཟེར་གྱི། །སྣང་བ་ཆེན་པོས་ཉེར་བསལ་
ཡིས།
602

}K6
སྨོན་
་ལམ་ཤིས་བརྗོད་སོགས་ཀྱི་ཚིགས་བཅད་རབ་དཀར་དགེ་བའི་ཆུ་ཀླུང་གླེགས་བམ་གཉིས་པ། ༼༢༡༽
།ངེས་ལེགས་ལམ་མཆོག་ཐོབ་པར་བྱིན་གྱིས་རློབས། །གཟོད་མ་
།འདྲེན་མཛད་(༩༡བ)ཤཱཀྱ་སེང་གེའི་སྤྱོད་ཚུལ་གྱིས། །
མངོན་མཐོ་དང་།
ཉིད་ནས་འགྲོ་བ་མ་ལུས་པ།
བདུད་བཞིའི་སྡེ་དཔུང་བཏུལ་ནས་ཐར་པ་དང༌། །རྣམ་མཁྱེན་ཡེ་ཤེས་རྒྱུད་ལ་སྐྱེ་
བྱིན་རློབས། །དྲག་ཤུལ་འཇིགས་རུང་མི་བཟད་མེ་འབར་བའི། །སྐུར་བཞེངས་ཁྲོ་
རྒྱལ་སེང་གེ་སྒྲ་སྒྲོག་གི། །གནམ་ལྕགས་རྡོ་རྗེས་ལོག་འདྲེན་འབྱུང་པོའི་ཚོགས། །མྱུར་
བར་ཚར་གཅོད་དངོས་གྲུབ་སྩོལ་བྱིན་རློབས། །གར་དགུའི་ཉམས་ཀྱི་སྟང་སྟབས་
བཅས་པས་ཀྱང་། །གནོད་བྱེད་སྡེ་བརྒྱད་དོན་སྙིང་ཕྱིར་འབྱིན་པའི། །རིགས་འཛིན་
བླ་མ་རྡོ་རྗེ་གྲོ་ལོད་ཀྱིས། །སྒོ་གསུམ་སྒྲིབ་སྦྱོངས་སྐུ་གསུམ་འགྲུབ་བྱིན་རློབས། །ངག་
དབང་བློ་བཟང་རྒྱ་མཚོའི་འདྲ་འབག་མཆོག །བཞེངས་མཚོན་དུས་གསུམ་རྣམ་
དཀར་ཇི་སྙེད་པ། །བསགས་མཐུས་དོན་གྲུབ་དབང་རྒྱལ་ཡང་སྲིད་ཀུན། །དམ་
པའི་མགོན་དང་ནམ་ཡང་མི་འབྲལ་ཤོག །ཅེས་པའང་ལྷ་ས་ཟུར་ཁང་པ་དོན་གྲུབ་
དབང་རྒྱལ་དུས་ཀྱི་ཆོས་ཉིད་དུ་གྱུར་པའི་ཚེ་གཞིས་མི་རྣམས་ཀྱིས་ཙནྡན་ལས་གྲུབ་
པའི་བཀྲ་ཤིས་སྒོ་མང་གི་མཆོད་རྟེན་དང་། གསེར་ཟངས་ཀྱི་བྱང་ཆུབ་མཆོད་རྟེན།
རྡོ་རྗེ་མི་འཁྲུགས་པ། སློབ་དཔོན་རིན་པོ་ཆེ། སྤྲུལ་པའི་གུ་རུ་མཚན་བརྒྱད། ངེད་
རང་གི་འདྲ་འབག་རྣམས་བཞེངས་པའི་དུས་དགོས་ཚུལ་ལྟར་ཟ་ཧོར་གྱི་བནྡེས་སྦྱར་
བའི་ཡི་གེ་པ་ནི་འཆམས་དཔོན་དགེ་སློང་ངག་དབང་དཀོན་ཅོག་གོ། །།